Кыргыз кызыл түстүү комплекси

Кыргыз кызыл түстүү комплекси — бор мезгилинен неогенге чейин пайда болуп, Кыргызстанда кеңири тараган кызыл түстүү тектер. Терминди биринчи жолу 1948-жылы С. С. Шульц киргизген. Катмарлары Ысык-Көл ойдуңунда, Чүй, Нарын, Фергана өрөөндөрүндө кездешет. Бийик тоо этегиндеги адырларда, бөксөлөрдө, ойдуңдарда антропоген тектери менен жабылып жатат. Негизинен кум, топурак, кумдук, паттум, гравеллит, конгломераттан турат. Калыңдыгы 150—200 мден 1,2—1,5 кмге чейин жетет. Комплексти кыргыз свитасы (F3—N1) деп да аташат. Катмардын арасында таш туз, гипс, чопо жолугат. 
[[Категория: Геология]
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9